Luis García Berlanga

Luis García-Berlanga Martí, nado en Valencia o 12 de xuño de 1921 e finado en Madrid o 13 de novembro de 2010,"El cineasta Luís García Berlanga muere en Madrid a los 89 años" , artigo en Radiofusion . foi un director e guionista de cine español. 

 Traxectoria 
De mozo decidiu estudar Dereito e Filosofía e Letras pero a súa verdadeira vocación conduciuno a ingresar no Instituto de Investigacións e Experiencias cinematográficas de Madrid en 1947. Durante a súa xuventude uniuse á División Azul para evitar represións políticas polo cargo que o seu pai desenvolvera durante a República (foi gobernador de Valencia).

Debutou como director en 1951 coa película Esa pareja feliz, na que colaboraba con Juan Antonio Bardem. Xunto a este, é considerado un dos renovadores do cine español da posguerra. Entre as súas películas destacan títulos coma Bienvenido, Mister Marshall ou El verdugo. Traballou en sete ocasións co guionista Rafael Azcona.

O seu cine caracterízase pola súa retranca e as súas sátiras de diferentes situacións sociais e políticas. Na etapa da ditadura franquista despuntou a súa habilidade para burlar a censura da época e levar a cabo proxectos tan atrevidos coma Los Jueves Milagro.

En 1986 recibiu o Premio Princesa de Asturias das Artes e en 1993 o Goya ó mellor director por Todos a la cárcel. A súa película Plácido foi nomeada para o Oscar á mellor película estranxeira en 1961. Recibiu a Medalla de Ouro das Belas Artes en 1981, o Premio Nacional de Cinematografía en 1980 e a orde italiana de Commendatore. Obtivo premios e galardóns internacionais nos máis importantes festivais (Cannes, Venecia, Montreal, Berlín...). No Festival de Karlovy Vary foi elixido coma un dos dez cineastas máis relevantes do mundo. Ademais, posúe un incontable número de recoñecementos nacionais.

Foi pai de Carlos Berlanga, músico, compositor e importante precursor da movida madrileña e da música pop dos anos 80, falecido en 2002 a causa dun cancro.

Faleceu na súa casa de Madrid aos 89 anos o 13 de novembro de 2010, e foi enterrado en Pozuelo de Alarcón.

 Filmografía 

 Longametraxes 
 Esa pareja feliz (1951). Codirixida con Juan Antonio Bardem
 Bienvenido, Mister Marshall (1953)
 Novio a la vista (1954)
 Calabuch (1956)
 Los jueves, milagro (1957)
 Plácido (1961)
 El verdugo (1963)
 Las pirañas (1967)
 ¡Vivan los novios! (1970)
 Tamaño natural ("Grandeur nature" en francés, 1973)
 La escopeta nacional (1978) Primeira parte da triloxía nacional.
 Patrimonio nacional (1981) Segunda parte da triloxía nacional.
 Nacional III (1982) Terceira parte da triloxía nacional.
 La vaquilla (1985)
 Moros y cristianos (1987)
 Todos a la cárcel (1993)
 París-Tombuctú (1999)

 Curtametraxes 
 Tres cantos (1948)
 Paseo por una guerra antigua (1948). Codirixida con Juan Antonio Bardem, Florentino Soria e Agustín Navarro.
 El circo (1949)
 Se vende un tranvía (1959)
 Las cuatro verdades ("Les quatre vérités" en francés, 1963), episodio La muerte y el leñador
 El sueño de la maestra (2002)

 Nomeamentos e premios 
 Premios Goya 
 Ano  Categoría  Película  Resultado 1994  Película  Todos a la cárcel  Gañadora 1994  Director  Todos a la cárcel  Gañador 1994  Guión original  Todos a la càrcel  Candidato 1988  Guión orixinal  Moros y cristianos  Candidato

 Festival de Cannes 
 Ano  Categoría  Película  Resultado 1981  Palma de Ouro Patrimonio nacional  Candidata 1970  Palma de Ouro ¡Vivan los novios!  Candidata 1962  Palma de Ouro Plácido  Candidata 1962  Palma de Ouro Bienvenido, Mister Marshall  Candidata 1962  Guión  Bienvenido, Mister Marshall  Gañadora

 Festival de Venècia 
 Ano  Categoría  Película  Resultado 1963  León de Ouro El verdugo  Candidata 1963  FIPRESCI  El verdugo  Gañadora 1956  León de Ouro Calabuch  Candidata

 Medallas do Círculo de Escritores Cinematográficos 
AnoCategoríaPelícula1951Premio JimenoEsa pareja feliz1953Mellor argumento orixinalBienvenido, Mister Marshall1959Mellor argumento orixinalLos jueves, milagro1961Mellor directorPlácido1963Mellor argumento orixinalEl verdugo1993Mellor directorTodos a la cárcel

 Notas 

 Véxase tamén 

 Bibliografía 
 Franco, Jesús: Bienvenido Mister Cagada, Aguilar, Madrid, 2005. ISBN 84-03-09580-5.

 Ligazóns externas 
 Biografía 
 Ficha en IMDb 

Categoría:Directores de cinema de España
Categoría:Nados en Valencia
Categoría:Nados en 1921
Categoría:Finados en 2010
Categoría:Medalla de Ouro ao Mérito nas Belas Artes
Categoría:Doutores honoris causa pola Universidade Complutense de Madrid
Categoría:Membros da División Azul
Categoría:Premios Princesa de Asturias das Artes
Categoría:Doutores honoris causa pola Universidade Miguel Hernández de Elx